cyanic-selkie/wikianc huggingface dataset:
Ոզնի (հանդես)
«Ոզնի», երգիծական պատկերազարդ հանդես։ Լույս է տեսնում 1954 թվականից, Երևանում։ «Ոզնի» հանդեսի խմբագիրներն են եղել Հրաչյա Քոչարը, Գրիգոր Տեր-Գրիգորյանը, Արամայիս Սահակյանը։
Նկարագրություն
Ծաղրի զենքով պայքարել է խորհրդային և նոր հայ իրականությանը անհարիր երևույթների դեմ, ծանակել բյուրոկրատներին, պաշտոնամոլներին, բանսարկուներին, օրինազանցներին և այլն։ Օրվա հրատապ հարցերին արձագանքող ֆելիետոններից ու թղթակցություններից զատ տպագրում է երգիծական պատմվածքներ, բանաստեղծություններ, հումորիստական մանրապատումներ։
Ունի «Ոզնու ընդունարան», «Ակամա երգիծաբաններ», «Անօգտակար խորհուրդներ», «Խորթ բարքեր» մշտական խորագրերը։ Ծաղրանկարները լրացնում, ամբողջական են դարձնում տեքստային նյութերի երգիծանքն ու հումորը։
Կատեգորիա:Հայաստանի հանդեսներ Կատեգորիա:Հայկական երգիծական պարբերականներ Կատեգորիա:Հայկական ԽՍՀ հանդեսներ Կատեգորիա:Պարբերականներ այբբենական կարգով
Uneasy Listening Vol. 2
Uneasy Listening Vol. 2, երրորդ հավաքածուն ֆիննական «HIM» ռոք խմբի, որը լույս է տեսել 2007 թվականին։ Հիմնականում գերակշռում է «մութ» և «բարդ» երգեր, իսկ «Uneasy Listening Vol. 1»-ը «մեղմ» և «հեշտ» երգեր։ «Hollovlad Tapes и 616» անվանմամբ տարբերակում ձայնագրված են դեմո տարբերակներ։ «Buried Alive by Love»-ը ձայնագրել է երկրորդ հավաքածուն, որը կոչվել է «Rescue» :
Ծանոթագրություններ
Կատեգորիա:2007 ալբոմներ
Ժիտնոե (գյուղ, Ռոմնիի շրջան)
Ժիտնոե (Житне), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Ժիտնոե գյուղում բնակվում էր 638 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Հայոց ցեղասպանության հուշակոթող (Սիդնեյ, Ավստրալիա)
Հայոց ցեղասպանության հուշակոթող, հուշակոթող Ավստրալիայի Սիդնեյ քաղաքում Մաքուարի այգու հայկական գերեզմանոցի տարածքում։
Պատմություն
Հուշակոթողը կառուցվել է ի հիշատակ հայոց ցեղասպանության զոհերի։ Հուշարձանը կառուցվել է Սիդնեյի հայկական Սուրբ Հարություն եկեղեցու և Հույսի հայկական ընկերության ջանքերով։ Քանդակը բաղկացած է երկու քարե սալով շրջապատված մեծ երկաթե խաչից ։ Հուշարձանը կանգնեցվել է Ամենայն հայոց կաթողիկոս Վազգեն Առաջինի աջակցությամբ և Ավստրալիայի Թեմի առաջնորդ եպիսկոպոս Աղան Բալիոզյանի օրհնությամբ և կառուցվել է Մերձավոր Արևելքի հայ համայնքի և Սիդնեյ հայկական եկեղեցու օժանդակությամբ։
Ծանոթագրություններ
Կատեգորիա:Ավստրալիայի հուշարձաններ Կատեգորիա:Հայոց ցեղասպանության հուշարձաններ
Ֆլոյդ շրջան (Այովա)
Ֆլոյդ շրջան (Floyd County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.298 կմ² է, բնակչությունը՝ 16.303 մարդ (2010 թ. տվյալներով)։ Շրջկենտրոնն է Չառլս Սիթի բնակավայրը։ Կազմավորվել է 1851 թ.։
Կատեգորիա:Այովայի շրջաններ
Շեյխան (Հեքյարիի գավառ)
Շեյխան, գյուղ Արևմտյան Հայաստանում, Վանի վիլայեթի Հեքյարիի գավառում ։ Գտնվում էր Վան քաղաքից 44 կմ հարավ-արևելք, Խորգոմ գետի ձախակողմյան վտակներից մեկի ձախ ափին, Խոշաբ գյուղաքաղաքից 10 կմ հարավ, բարձր լեռնային վայրում։
Ծանոթագրություններ
Կատեգորիա:Արևմտյան Հայաստանի գյուղեր
Պիկուլ
Պիկուլ (նշանակումը՝ թամ, tam ), ասիական Միավորների միջազգային համակարգում զանգվածի չափման միավոր։
Պատմություն
Պիկուլ բառը ճավայերենում հայտնվել է դեռևս 9-րդ դարի կեսերին։
Համեմատություններ
1 պիկուլ = 60.478982 կիլոգրամ
Ծանոթագրություններ
Կատեգորիա:Չափման միավորներ Կատեգորիա:Միավորների միջազգային համակարգ
Ռեյնջեր-2
Ռեյնջեր-2, (Ranger-2), ԱՄՆ ՆԱՍԱ-ի Ռեյնջեր ծրագրի շրջանակներում իրականացված երկրորդ առաքելությունը, որով նախատեսվում էր փորձարկել սարքավորումները և գործընթացները, որոնք հետագայում պետք է կիրառվեին լուսնային և մոլորակային առաքելությունների ժամանակ, որպես երկրորդական նպատակ էր դրված հետազոտել տիեզերական միջավայրում առկա մասնիկների և դաշտերի բնույթը, ինչպես նաև հայտնաբերել Երկրին հետևող հնարավոր ջրածնի պոչը։ Արձակվել է 1961 թվականի նոյեմբերի 18-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։
Կրող հրթիռի խափանման պատճառով կայանը կարողացավ հասնել միայն ցածր Երկրի ուղեծիր և կարողացավ իրականացնել միայն հետազոտությունների մի մասը ։
Կայանի կառուցվածք
Կայանը կառուցված էր Բլոկ I հիմքի վրա, կառուցվածքը գրեթե ամբողջությամբ կրկնում էր Ռեյնջեր-1-ի կառուցվածքը՝ որը ներառում էր վեցանկյուն հիմք 1,5 մետր չափերով, որի վրա ամրացված էր ալյումինե հենարաններից բաղկացած 4 մետրանոց կոնաձև աշտարակ։ Արեգակնային վահանակների երկու թևերը ունեին 5,2 մետր երկարությունը և ամրացված էին հիմքին։ Հիմքի ներքևի մասում տեղադրված էր մեծ հզորության ուղղորդված ալեհավաք։ Հիմքի և աշտարակի վրա տեղադրված էին տիեզերանավի գիտական սարքավորումները։ Գիտական սարքավորումները ներառում էին՝ Լիմանի-ալֆա աստղադիտակ, մագնիսաչափ, էլեկտրաստատիկ անալիզատորներ, միջին էներգիայի միջակայքի մասնիկների տվիչներ, երկու աստղադիտակներ, տիեզերական ճառագայթների ինտեգրման իոնացման խցիկ, տիեզերական փոշու և արևային ռենտգենյան ճառագայթման տվիչներ։ հաշվիչներ. Այս կառուցվածքում նախատեսված չէին տեսախցիկներ կամ կայանի շարժումը կարգաբերոց շարժիչներ ։
Թռիչք
«Ռեյնջեր-2» կայանը արձակվել է 1961 թվականի նոյեմբերի 18-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։ Կրող հրթիռը նոր էր, և նրա գործարկումը ուներ առանձնահատկություններ՝ հրթիռի երկրորդ աստիճանը պետք է գործարկվեր երկու անգամ։ Առաջին անգամը պետք է դուրս բերեր կայանը ցածր Երկրի ուղեծիր, և երկրորդը պետք է հաղորդեր կայանին երկրորդ տիեզերական արագություն։ Սակայն երկրորդ անգամ Աջենա մոդուլի շարժիչները գործարկելուց մի քանի վայրկյան հետո շարժիչն անջատվեց առաջացնելով կայանի պտույտ։ Ի տարբերություն Ռեյնջեր 1-ի կայանը մնաց ավելի ցածր ուղեծրում և նրա հետ հնարավոր չեղավ կապ հաստատել։ Ընդամենը երկու օր հետո կատարելով Երկրի շուրջ 19 պտույտ կայանը մտավ մթնոլորտի խիտ հատվածներ և այրվեց ։
Արտաքին հղումներ
Կատեգորիա:Ռեյնջեր ծրագիր Կատեգորիա:1961 թվականին արձակված տիեզերանավեր
Նեա Կալիկրատիա
Նեա Կալիկրատիա (հուն.՝ Νέα Καλλικράτεια), քաղաք Խալկիդիկիում, հիմնադրվել է 1922 թվականին Կալիկրատիա քաղաքից գաղթած հույն-թուրքական բնակչության փոխանակումից հետո։ Ներկայումս այն Նեա Պրոպոնտիդաս մունիցիպալ շրջանն է (Օրենք 3852/2010, Ծրագիր «Կալիկրատիս»)։ Եկեղեցին ենթարկվում է Կասսանդրիայի թեմին, հովանավորը Պարասկևա Սերբականն է։ 2001 թվականի մարդահամարի տվյալներով բնակչության թիվը կազմել է 6204։
Պատմություն
Կարող է թվալ, որ ներկայիս Նեա Կալիկրատիայի տարածքը բնակեցված է եղել նեոլիթի դարաշրջանից, բայց ոչ։ Հնէագետները հայտնաբերել են տապանաքար, որտեղ պատկերված է աղջիկ՝ ձախ ձեռքում աղավնի։ Այն պահվում է Սալոնիկի հնագիտական թանգարանում։
Ժամանակակից Նեա Կալիկրատիան հիմնադրվել է 1922 թվականին։ Կալիկրատիայից (Թրակիա) փախստականները հույն-թուրքական բնակչության փոխանակման ընթացքում բնակություն են հաստատել Աթոսում՝ Քսենոֆոն վանքի հողերի տարածքում։
Կլիմա
Նեա Կալիկրատիան ունի չափավոր կլիմա։ Տարեկան միջին ջերմաստիճանը 17 °C է։ Ամենատաք ամիսը հուլիսն է, երբ միջին ցուցանիշը 30 °C է, իսկ ամենացուրտ ամիսը հունվարն է (միջին ջերմաստիճանը՝ 6 °C): Տեղումների տարեկան միջին քանակը 728 միլիմետր է։ Ամենաանձրևոտ ամիսը դեկտեմբերն է (տեղումների միջին քանակը 113 մմ), ամենաչոր ամիսը՝ օգոստոսը՝ 18 մմ միջին ցուցանիշով։
Ընդհանուր բնութագիր
Բնակիչների հիմնական զբաղմունքներն են զբոսաշրջությունը, ձկնորսությունը և գյուղատնտեսությունը ։
Կրթություն
Քաղաքում կա 3 մանկապարտեզ, 2 տարրական դպրոց, 1 գիմնազիա, 1 լիցեյ։
Առողջապահություն
Նեա Կալիկրատիայում առկա է առողջապահության կենտրոն ։
Սպորտ
Քաղաքն ունի մարզական ակումբ՝ հանդբոլի, բասկետբոլի և վոլեյբոլի բաժիններով ։
Սպասարկում և առևտուր
Քաղաքում տեղակայված են LIDL, Masoutis և Discount Markt ցանցերի մթերային խանութներ։ Կան նաև տեղական խանութներ (օրինակ, KREATON): Քանի որ Նեա Կալիկրատիան զբոսաշրջային քաղաք է, այնտեղ կան հուշանվերների խանութներ, ավելի քան 100 հյուրանոց և շուրջ 20 ռեստորան։ Ամենահայտնի ռեստորաններն են «Դելֆիններ» պանդոկը և «Անտոնիի հյուրը»։ Երեքշաբթի օրը քաղաքում տեղի է ունենում տոնավաճառ, որտեղ տեղացիները վաճառում են հագուստ, բանջարեղեն, մրգեր, ծովամթերք, հուշանվերներ և այլն։ Քաղաքում կա նաև KEP՝ ռուսական МФЦ-ի նմանօրինակը։
Տեսարժան վայրեր
Նեա Կալիկրատիայի գլխավոր տեսարժան վայրը Սուրբ Պարասկևայի տաճարն է։ Այն հաճախ պատկերվում է քաղաքին նվիրված հուշանվերներում։ Տաճարը գտնվում է զբոսաշրջային ​​գլխավոր փողոցի հարևանությամբ։ Ամեն երեկո տաճարում պատարագներ են մատուցվում, որոնց մասնակցում են մեծ թվով տեղացի բնակիչներ։
Արտաքին հղումներ
Կատեգորիա:Հունաստանի քաղաքներ Կատեգորիա:Բնակավայրեր այբբենական կարգով Կատեգորիա:1922 թվականին հիմնադրված բնակավայրեր
Ելիզարովո (գյուղ, Տրոիցկի վարչական օկրուգ)
Ելիզարովո (Елизарово), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2006 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի Տրոիցկի վարչական օկրուգի բնակավայրեր
Դորոթեա Դանիացի (Բրաունշվայգ-Լյունեբուրգի դքսուհի)
Դորոթեա Դանիացի, 1561 թ.-ից 1592 թվականներին եղել է Բրաունշվայգ-Լյունեբուրգի դքսուհին, լինելով Վիլհելմ Կրտսերի կինը։ 1592 թ.-ից մինչև 1596 թվականները եղել է իր որդու Գեորգի ռեգենտը։
Կենսագրություն
Ծնվել է Քոլինգում։ Նա Քրիստիան III Դանիացու և Դորոթեա Սաքսեն-Լաուենբուրգացու ամենափոքր աղջիկն էր։ 1561 թվականի հոկտեմբերի 12-ին ամուսնացավ Վիլհելմ Կրտսերի հետ։
Երբ 1592 թվականին նրա ամուսնիը մահացավ, նա դարձավ իր անչափահաս որդու Գեորգի ռեգենտը։ Նա խորհրդականների հանդեպ խորը անվստահություն ուներ, քանի որ իր ամուսնու խելագարության ընթացքում նրանք վատ էին կառավարում նրա ունեցվածքը ։ Դորոթեան հայտնի էր որպես ընդունակ և եռանդուն ռեգենտ։
Նա մահացավ 70 տարեկան հասակում Գերմանիայի Վինսեն քաղաքում։
Բիլլի Բրաուն (դերասան)
Բիլլի Բրաուն (Billy Brown, ), ամերիկացի դերասան, որն առավել հայտնի է հեռուստատեսության դերերի շնորհիվ։ 2014 թվականին Բրաունը Վիոլա Դևիսի հետ նկարահանվել է Շոնդա Ռայմսի American Broadcasting Company արտադրության «Ինչպես խուսափել սպանության համար պատժից» սերիալում ։
2011 թվականին Բրաունը նկարահանվել է FX-ի «Հնագցրեք լույսը» սերիալում, այնուհետև միացել է «Դեքստեր» հեռուստասերիալի դերասանական անձնակազմին, դետեկտիվ Մայկ Անդերսոնի դերում ։ 2012 թվականին նա միացել է FX-ի «Անարխիայի զավակները» հեռուստասերիալում , իսկ հետո կատարել է երկրորդական դեր «Հետևորդներ»-ում։ 2013-2014 թվականներին Բրաունը նկարահանվել է Թոնի Քոլլեթի հետ CBS-ի «Պատանդերը» սերիալում, այնուհետև ստացել է հիմնական դեր American Broadcasting Company-ի «Ինչպես խուսափել սպանության համար պատժից» սերիալում։
Ծանոթագրություններ
Կատեգորիա:Դերասաններ այբբենական կարգով Կատեգորիա:Հարվարդի համալսարանի շրջանավարտներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:20-րդ դարի դերասաններ Կատեգորիա:Ամերիկացի դերասաններ Կատեգորիա:Հնչյունավորողներ
Հերֆորդ (քաղաք)
Քույր քաղաքներ
Հերֆորդի հետ բարեկամացել են նաև հետևյալ քաղաքները.
Արտաքին հղումներ
Կատեգորիա:Գերմանիայի աշխարհագրություն Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Բլագոդարնոյե
Բլագոդարնոյե, գյուղ Հայաստանի Հանրապետության Լոռու մարզի Տաշիր համայնքում ։
Գտնվում է Սևաբերդ գետակի ձախ ափին, Տաշիր քաղաքից մոտ 9 կմ հարավ-արևմուտք, մարզկենտրոնից 60 կմ հյուսիս-արևմուտք։ 2017 թվականից մտնում է Տաշիր համայնքի կազմի մեջ։
Գյուղը հիմնադրվել է 1907-1908 թվականներին Կիրիլ ազգանունով մոլոկանի կողմից և անվանվել Կիրիլովկա։ Հետագայում գյուղը վերանվանվել է Բլագոդարնոյե։
Կլիմա
Կլիման բարեխառն է, ձմեռը՝ երկարատև ու ցրտաշունչ, ամառը՝ զով։
Բնակչություն
Ըստ Հայաստանի 2011 թ. մարդահամարի արդյունքների՝ Բլագոդարնոյեի մշտական բնակչությունը կազմել է 227, առկա բնակչությունը՝ 207 մարդ ։ Նախկինում եղել է ամբողջությամբ ռուսաբնակ գյուղ, ժամանակի ընթացքում հաստատվել են նաև հայեր, որոնք 1989 թվականի դրությամբ կազմել են բնակչության երեք քառորդը ։
Բլագոդարնոյեի բնակչության փոփոխությունը ժամանակի ընթացքում՝ ստորև.
Գյուղատնտեսություն
Գյուղատնտեսության համար օգտագործում են 1027 հա հողերը, որից վարելահողեր՝ 147,7 հա, խոտհարքեր՝ 491,3 հա, արոտավայրեր՝ 349,7 հա։ Բնակիչների հիմնական զբաղվածությունը անասնապահությունն է։ Զբաղվում են նաև մեղվաբուծությամբ։
Պանրագործություն
Բլագոդարնոյե գյուղը հայտնի է իր Ալպյան մարգագետիններով։ Համայնքի արոտավայրերում աճում են բազմաթիվ անուշահոտ ծաղիկներ, որի շնորհիվ գյուղն ունի յուրահատուկ պանրատեսակներ ու համեր։
Առավել հայտնի է «Ճիլ» կամ «Չեչիլ» պանրի տեսակը։
Պատմամշակութային կառույցներ
Գյուղի մոտակայքում գտնվում է մ.թ.ա. II-I հազարամյակների ամրոցի ավերակներ։
Հասարակական կառույցներ
2013 թ.-ի դրությամբ գյուղն ունի հիմնական դպրոց, բուժկետ և կապի հանգույց ։
Ծանոթագրություններ
Կատեգորիա:Լոռու մարզի բնակավայրեր Կատեգորիա:Լոռու մարզի գյուղեր
Նիժնիե Սիրի
Նիժնիե Սիրի (Нижние Сиры, Индіркі Сыр), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 418 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Տաշտիպսկի շրջանի բնակավայրեր
Ջոնջո Շելվի
Ջոնջո Շելվի (Jonjo Shelvey, փետրվարի 27, 1992, Ռոմֆորդ, Լոնդոն, Անգլիա), անգլիացի ֆուտբոլիստ, կիսապաշտպան։ Հանդես է գալիս անգլիական «Նյուքասլ Յունայթեդի» կազմում։
Ջոնջոն սկսել է իր կարիերան «Չարլթոն Ատլետիկից», որտեղ դարձել է թիմում իր դեբյուտը նշած ամենաերիտասարդ ֆուտբոլիստը(16 տարեկան և 59 օրական)։ 2010 թվականին տեղփոխվել է «Լիվերպուլ»՝ առաջին մրցաշրջանը վարձավճարով անցկացնելով «Բլեքփուլ ՖԱ»-ի կազմում։ «Էնֆիլդում» անցկացրած ժամանակահատվածում օգնել է թիմին դառնալ Ֆուտբոլային լիգայի գավաթի խաղարկության չեմպիոն և Ֆուտբոլի Անգլիայի գավաթի խաղարկության փոխչեմպիոն։ 2013 թվականին 5 միլիոն ֆունտ-ստեռլինգի դիմաց տեղափոխվել է «Սուոնսի Սիթիի», այնուհետև՝ երկու տարի անց 12 միլիոն ֆունտի դիմաց «Նյուքասլ Յունայթեդ»։ «Նյուքասլ» տեղափոխվելուց մեկ ամիս անց դարձել է թիմի ավագը՝ Ֆաբրիսիո Կոլոչինիի բացակայության պայմաններում։
Շելվին հանդես է եկել Անգլիա Մ16, Մ17, Մ19 և Մ21 հավաքականների կազմերում։ Եղել է Անգլիա Մ19 հավաքականի ավագը։
Չարլթոն Ատլետիկ
Ջոնջո Շելվին 2004 թվականին միացել է «Չարլթոն Ատլետիկի» ակադեմիային ։ Թիմի Մ18 կազմում 2007-08 մրցաշրջանի ընթացքում 23 խաղում դարձել է 14 գոլի հեղինակ ։ Թիմի հիմնական կազմում իր դեբյուտը նշել է 2008 թվականի ապրիլի 26-ին՝ մասնակցելով Չեմպիոնշիպի շրջանակներում տեղի ունեցած «Բարնսլիի» դեմ խաղում, որն ավարտվել է 3-0 հաշվով՝ «Չարլթոնի» պարտությամբ։ Իր առաջնախաղի օրը Շեյվին դեռ չէր ավարտել դպրոցը։
2009 թվականի հունվարի 3-ին Ջոնջոն դարձավ «Չարլթոնի» կազմում պատմության ընթացքում ամենաերիտասարդ ֆուտբոլիստը, որը դարձել է գոլի հեղինակ։ Նա այդ օրը գոլի հեղինակ դարձավ Անգլիայի գավաթի խաղարկության 3-րդ փուլի շրջանակներում կայացած «Նորվիչ Սիթիի» դեմ խաղում։ Այդ հանդիպումն ավարտվել է ոչ-ոքի՝ 1-1 հաշվով։ Այդ օրը նրան դեռ 54 օր մնացել էր 17 տարեկան դառնալու համար։ Այսպիսով, նա գերազանցեց Պիտեր Ռևիսի ռեկորդը, որը գոլի հեղինակ էր դարձել 17 տարեկան և 100 օրական հասակում 1996 թվականի մայիսին կրկին «Նորվիչ Սիթիի» դեմ խաղում։ Չնայած Պրեմիեր Լիգայի ակումբների կողմից նկատվող հետաքրքրությանը՝ Շելվին իր ծննդյան օրը՝ փետրվարի 27-ին, իր առաջին պրոֆեսիոնալ պայմանագիրը կնքեց «Չարլթոնի» հետ։ Իր առաջին պաշտոնական գոլը ֆուտբոլիստը խփել է ապրիլի 4-ին կայացած «Սաութհեմպթոնի» դեմ խաղում ։
2009 թվականի սեպտեմբերին Ջոնջո Շելվին կրկին երկարաձգեց իր գործողը պայմանագիրը մինչև 2012 թվականը ։
«Լիվերպուլ»
2010 թվականի մայիսին Ջոնջո Շելվին տեղափոխվել է Պրեմիեր Լիգայում հանդես եկող «Լիվերպուլ»։ Տրանսֆերն արժեցել է 1․7 միլիոն ֆունտ-ստեռլինգ ։ Անգլիական թիմի կազմում ֆուտբոլիստն իր դեբյուտը նշել է նույն թվականի սեպտեմբերի 22-ին՝ փոխարինման դուրս գալով Ֆուտբոլային լիգայի գավաթի խաղարկության 3-րդ փուլի շրջանակներում «Էնֆիլդ» մարզադաշտում տեղի ունեցած «Նորթհեմպթոն Թաունի» դեմ խաղում։ Այդ հանդիպումն ավարտվել է հետխաղյա 11-մետրանոց հարվածաշարով՝ 4-2 հաշվով՝ հօգուտ «Լիվերպուլի» ։ Շելվին իրացրել է այդ 11-մետրանոցներից մեկը։ Եվրոգավաթային մրցաշարերում Ջոնջոն իր առաջին հանդիպումն անցկացրել է 2010 թվականի հոկտեմբերի 21-ին՝ ամբողջությամբ մասնակցելով ՈՒԵՖԱ Եվրոպայի Լիգայի գավաթի խաղարկության խմբային փուլի շրջանակներում կայացած «Նապոլիի» դեմ խաղին, որն ավարտվել է ոչ-ոքի՝ 0-0 հաշվով ։ Չորս օր անց՝ հոկտեմբերի 24-ին անգլիացի ֆուտբոլիստը իր դեբյուտն է նշել Պրեմիեր Լիգայի շրջանակներում՝ փոխարինելով Ռաուլ Մեյրելիշին «Բլաքբըրն Ռովերս»-ի դեմ խաղում ։
2011 թվականի սեպտեմբերի 30-ին Ջոնջոն վարձակալական հիմունքներով միացել է Չեմպիոնշիպում հանդես եկող «Բլեքփուլ ՖԱ»-ին ։ Նա հեթ-տրիկի հեղինակ է դարձել նոյեմբերի 3-ին կայացած «Լիդս Յունայթեդի» դեմ խաղում(5-0) ։
2011 թվականի նոյեմբերի 30-ին Շելվին հետ է կանչվել «Լիվերպուլ» ։ Վերարդարձից հետո նա իր առաջին հանդիպումն անցկացրել է վերադրձից մեկ շաբաթ անց՝ մասնակցելով «Աստոն Վիլլայի» դեմ խաղին։ Սա ֆուտբոլիստի համար «Լիվերպուլի» կազմում անցկացրած առաջին հանդիպումն էր Պրեմիեր Լիգայի շրջանակներում, որտեղ նա դաշտ էր դուրս եկել մեկնարկային րոպեներից ։ 2012 թվականի հունվարի 6-ին Ջոնջոն իր առաջին գոլն է խփել մերսիսադյան ակումբի կազմում Ֆուտբոլի Անգլիայի գավաթի խաղարկության շրջանակներում կայացած «Օլդհեմ Աթլետիկի» դեմ խաղում, որն ավարտվել է 5-1 հաշվով՝ «Լիվերպուլի» հաղթանակով։ Իսկ մայիսի 8-ին նա խփել է իր առաջին գոլը Պրեմիեր Լիգայի շրջանակներում՝ հեռահար հարվածով գրավելով լոնդոնյան «Չելսիի» դարպասը ։
2012 թվականի հուլիսի 10-ին Ջոնջո Շելվին «Լիվերպուլի» հետ կնքում է նոր երկարաժամկետ պայմանագիր ։
«Սուոնսի Սիթի»
2013 թվականի հուլիսի 3-ին անգլիացի ֆուտբոլիստը տեղափոխվել է «Սուոնսի Սիթի»։ Տրանսֆերն արժեցել է 5 միլիոն ֆունտ-ստեռլինգ, իսկ պայմանագիրը կնքվել է 4 տարի ժամկետով ։ Նոր թիմի կազմում իր առաջին գոլը խփել է 16-ին իր նախկին թիմի՝ «Լիվերպուլի» դեմ կայացած խաղում, որն ավարտվել է ոչ-ոքի 2-2 հաշվով։ Այդ խաղում նա նաև դարձել է գոլային փոխանցման հեղինակ՝ օգնելով գոլի հեղինակ դառնալ իսպանացի Միչուին ։ Ջոնջոն գոլի հեղիանկ է դարձել նաև 2014 թվականի ապրիլի 26-ին տեղի ունեցած «Աստոն Վիլլայի» դեմ խաղում ։ Այդ հանդիպումն ավարտվել է 4-1 հաշվով՝ «Սուոնսիի» հաղթանակով։
2014 թվականի նոյեմբերի 1-ին Շելվին հաղթահարեց գոլային երաշտը՝ դուբլի հեղիանկ դառնալով «Էվերթոնի» դեմ խաղում ։ Այդ խաղում նա իր առաջին գոլը խփել է 24-րդ րոպեին, երկրորդը՝ 72-րդ։ Դեկտեմբերի 29-ին «Լիվերպուլի» դեմ տեղի ունեցած խաղում նա խախտեց խաղի կանոնները Էմրե Ջանի նկատմամբ։ Չնայած մրցավարը նրան չպատժեց այդ արարքի համար, այնուամենայնիվ հետագայում Անգլիայի Ֆուտբոլային ասոցացիան նրա որակազրկեց 4 խաղով։ Շելվին խոստովանեց, սակայն, որ արարքը դիտավորյալ չի եղել և ներողություն խնդրեց Էմրե Ջանից ։
2015 թվականի հուլիսին Ջոնջո Շելվին երկարաձգեց իր գործող պայմանագիրը մինչև 2019 թվականը ։
«Նյուքասլ Յունայթեդ»
Մինչև «Նյուքասլը» մարզական հավաք էր անցկացնու Լա Մանգայում, թիմի գլխավոր մարզիչ Սթիվ Մաքլարենը հայտարարեց, որ Ջոնջո Շելվին նշանակվում է թիմի ավագ ՝ Ֆաբրիսիո Կոլոչինիի վնասվածքի պատճառով ։
Անգլիական թիմի կազմում Շելվին իր առաջին գոլը խփել է 2016 թվականի օգոստոսի 27-ին տեղի ունեցած «Բրայթոն ընդ Հոուվ Ալբիոնի» դեմ խաղում ։ Այդ հանդիպումն ավարտվել է 2-0 հաշվով՝ «Նյուքասլի» հաղթանակով։ 2016 թվականի սեպտեմբերի 17-ին «Վուլվերհեմպտոնի» դեմ կայացած խաղում Ջոնջոն ռասիստական բնույթի արտահայտություն է թույլ տվել մրցակից թիմի ֆուտբոլիստ Ռոմեն Սիյասի հասցեին, ինչի պատճառով նույն թվականի դեկտեմբերին Անգլիայի Ֆուտբոլի ֆեդերացիայի կողմից որակազրկվել է չորս խաղով և ենթարկվել կարգապահական տույժի՝ 100000 ֆունտ-ստեռլինգի չափով ։ 2016-17 մրցաշրջանում, որի արդյունքներով «Նյուքասլը» ճանաչվեց Չեմպիոնշիպի հաղթող և հնարավորություն ստացավ հանդես գալու Պրեմիեր Լիգայում, անգլիացի կիսապաշտպանը մասնակցել է 47 հանդիպման և դարձել 5 գոլի հեղինակ ։
Նոր մրցաշրջանի սկզբում Շելվին փոխեց իր խաղային համարը՝ «12» համարի փոխարեն վերցնելով «8» համարի խաղաշապիկը։ 2018-19 մրցաշրջանի երկրորդ խաղային օրը Ջոնջո Շելվին խփեց իր առաջին գոլը այդ մրցաշրջանում՝ վեց յարդ հեռավորությունից գրավելով «Նորվիչ Սիթիի» դարպասը(3-1)։
Երիտասարդական
Շելվին եղել է Անգլիա Մ16 հավաքականի ավագը, որը 2007 թվականին դարձել է Վիկտորիա Շելդի անվան մրցաշարի հաղթող։ Նա այդ մրցաշարի 3 խաղերում դարձել է 3 գոլի հեղինակ։ 2008 թվականի հոկտեմբերին ֆուտբոլիստը իր դեբյուտն է նշել Անգլիա Մ17 հավաքականի կազմում՝ մասնակցելով Էստոնիայի հավաքականի դեմ խաղին(7-0) ։
2010 թվականի սեպտեմբերչին՝ Անգլիա Մ19 հավաքականի կազմույ իր դեբյուտի օրը, Շելվին նշանակվեց հավաքականի ավագ և տուգանային հարվածից դարձավ գոլի հեղինակ Սլովակիայի հավաքականի դեմ խաղում, որն ավարտվեց 2-0 հաշվով՝ անգլիացիների հաղթանակով ։
Անձնական կյանք
Ջոնջո Շելվին ծնվել է Անգլիայի մայրաղաքաղ Լոնդոնի Ռոմֆորդ թաղամասում, պատանեկությունն անցկացրել Հարոլդ Հիլլում։ Թաղամասում հանցագործությունների մեծ թվի պատճառով ֆուտբոլիստը իր քրոջը նոր բնակարան գնեց Բրենթվուդում, երբ նա հղի էր։ Շելվիի ավագ եղբայրը՝ Ջորջը, նույնպես ֆուտբոլիստ էր, սակայն նրա կարիերան չստացվեց խմիչքների հանդեպ հակում ունենալու պատճառով ։
2015 թվականի հունիսին Ջոնջոն ամուսնացել է Դեյսի Էվանսի հետ։ Զույգն ունի դուստր, որը ծնվել է 2016 թվականին ։
Արտաքին հղումներ
Կատեգորիա:1992 ծնունդներ Կատեգորիա:Փետրվարի 27 ծնունդներ Կատեգորիա:Անգլիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լիվերպուլի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Նյուքասլ Յունայթեդի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Բլեքփուլի ֆուտբոլիստներ Կատեգորիա:Չառլտոն Ատլետիկի ֆուտբոլիստներ
Գուներանգ
Գուներանգ (colorito, color-գույն, երանգ), կերպարվեստում (առավելաբար գեղանկարչության մեջ) իրականության գունային բազմազանությունը գեղագիտորեն վերակերպավորող գունահարաբերումների համակարգ։ Գեղագիտական-հուզական արտահայտչականության կարևորագույն միջոցներից է, գեղարվեստական կերպարի բաղադրիչներից մեկը։ Գուներանգի բնույթն առնչվում է ստեղծագործության ընդհանուր գաղափարին և բովանդակությանը, ժամանակաշրջանին, արվեստագետի ոճին ու անհատականությանը։ Պատմականորեն ձևավորվել են գուներանգական երկու միտում։ Առաջինը կապված է քանակապես սահմանափակ լոկալ գույների համակարգի, հաճախ նաև գույնը սիմվոլիկ նշանակությամբ կիրառելու հետ (օրինակ՝ միջնադարյան արվեստում)։ Երկրորդի համար բնորոշ է աշխարհի, տարածության և լույսի գունային պատկերը լրիվ հաղորդելու ձգտումը, տոնի, վալյորի, ռեֆլեքսի կիրառումը։ Ըստ գունահարաբերումների բնույթի գուներանգը լինում է հանգիստ կամ լարված, սառը (կապույտ, կանաչ, մանուշակագույն տոների գերակշռության դեպքում) կամ տաք (կարմիր, դեղին, նարնջագույն տոների գերակշռության դեպքում), լուսավոր կամ մուգ, իսկ գույնի հագեցվածությամբ և ուժգնությամբ՝ վառ, զուսպ, խամրած և այլն։ Յուրաքանչյուր ստեղծագործությունում գուներանգը ձևավորվում է ներդաշնակության, լրացման և հակադրության օրենքներին համապատասխան՝ գույների անկրկնելի ու բարդ փոխհարաբերության շնորհիվ։ Քանդակագործության և ճարտարապետության մեջ գունահարաբերումների համակարգը սովորաբար անվանում են բազմագունություն (պոլիքրոմիա)։
Կատեգորիա:Գույներ
Խանզար (Սեբաստիայի գավառ)
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Յավտուխի
Յավտուխի (Явтухи), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Յավտուխի գյուղում բնակվում էր 661 մարդ։ Բնակավայրը զբաղեցնում է 3,16 կմ² տարածք։ Բնակչության խտությունը կազմում էր 209,18 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1555 թվականին հիմնադրված բնակավայրեր
Զոլտան Ցիբոր
Զոլտան Ցիբոր Շուխաի (Czibor Suhai Zoltán, 23 օգոստոսի, 1929, Կապոշվար, Հունգարիա – 1 սեպտեմբերի, 1997, Կոմարոմ, Հունգարիա), հունգարացի ֆուտբոլիստ, եզրային հարձակվող ։ Հանդես է եկել Հունգարիայի հավաքականում, որի կազմում 1954 թվականին դարձել է օլիմպիական չեմպիոն։
Կենսագրություն
Երիտասարդական հավաքականի կազմում անցկացրած մի քանի խաղերից հետո Ցիբորը սկսել է խաղալ «Ֆերենցվարոշ» ակումբում, որի կազմում 1949 թվականին դարձել է Հունգարիայի չեմպիոն։ Այնուհետև նա մի կարճ ժամանակ խաղացել է «Չեպել» ակումբում։ 1953 թվականին տեղափոխվել է «Հոնվեդ», որն այն ժամանակ հովանավորվում էր Հունգարիայի պաշտպանության նախարարության կողմից և համապետական զորակոչի շնորհիվ համալրվում էր երկրի տարբեր կողմերից եկած ֆուտբոլիստներով։ «Հոնվեդի» կազմում Ցիբորն անցկացրել է 175 հանդիպում և խփել 100 գոլ (դրանցից քսանը նա խփել 1955 թվականի առաջնությունում, որում Ցիբորը ճանաչվել է լավագույն ռմբարկու) և երկու անգամ դարձել երկրի չեմպիոն։
1956 թվականին «Հոնվեդն» առաջին անգամ մասնակցում է Եվրոպայի չեմպիոնների գավաթի խաղարկությանը։ Առաջին փուլում ակումբը հանդիպում է իսպանական «Ատլետիկի» հետ։ Առաջին արտագնա խաղում «Հոնվեդը» պարտվում է 2:3 հաշվով, իսկ ֆուտբոլիստները որոշում են չվերադառնալ Հունգարիա սկսված հեղափոխության պատճառով։ Պատասխան խաղը տեղի է ունեցել Բրյուսելի «Էյզել» մարզադաշտում։ Այդ խաղում «Հոնվեդի» դարպասապահը վնասվածք է ստացել և չի կարողացել շարունակել խաղը։ Արդյունքում Ցիբորն ստիպված է լինում պաշտպանել դարպասը, քանի որ այն ժամանակ արգելված էր փոխարինում կատարել։ Խաղն ավարտվել է 3:3 հաշվով, և հունգարական թիմը դուրս է մնացել առաջնությունից։ Դրանից հետո ֆուտբոլիստները երկրից տարել են իրենց ընտանիքները և կազմակերպել ընկերական խաղերի շարք Իտալիայում, Պորտուգալիայում, Իսպանիայում, Ֆրանսիայում ու Բրազիլիայում՝ չնայած ՖԻՖԱ-ի ու Հունգարիայի ֆուտբոլային ոլորտի ղեկավարների բողոքներին։ Դրանից հետո «Հոնվեդի» խաղացողների մի մասը վերադարձել է Հունգարիա, իսկ մյուս մասը մնացել է Արևմտյան Եվրոպայում։
«Բարսելոնայի» կազմում Ցիբորը խաղացել է երեք մրցաշրջան և նվաճել իսպանական ու եվրոպական մի քանի տիտղոսներ։ Մասնակցել է Չեմպիոնների գավաթի խաղարկության եզրափակչին, որտեղ «Բարսելոնան» 2:3 հաշվով պարտվել է «Բենֆիկային» «Վանկդորֆ» մարզադաշտում, որտեղ 1954 թվականին Հունգարիայի հավաքականը պարտվել էր աշխարհի առաջնության եզրափակչում։
«Բարսելոնայից» հետո Ցիբորը խաղացել է «Էսպանյոլ», «Բազել», «Աուստրիա», «Պրիմո Հեմիլթոն» և «Տորոնտո Սիթի» ակումբներում, ապա ավարտել է ֆուտբոլային կարիերան։
1966 թվականին Զոլտան Ցիբորն ամուսնալուծվել է կնոջից, ով հեռացել է՝ տանելով երեխաներին, այդ թվում նաև անդամալույծ որդուն, ով կորցրել էր ոտքը վերելակում տեղի ունեցած հրդեհի պատճառով։ Ամուսնալուծության պատճառով Ցիբորն ստիպված է լինում վաճառել «Երկնագույն Դանուբ» սրճարանը, որ գնել էր ֆուտբոլի շնորհիվ վաստակած գումարով։ 1990 թվականին նա վերադարձել է Հունգարիա, որտեղ մինչև կյանքի վերջն աշխատել է որպես «Կոմարոմի» նախագահ ։ Զոլտան Ցիբորը մահացել է 1997 թվականի սեպտեմբերի 1-ին Բուդապեշտում։
Միջազգային կարիերա
Հունգարիայի հավաքականի կազմում Զոլտան Ցիբորը խաղացել է 1949 թվականից մինչև 1956 թվականը՝ մասնակցելով 43 խաղի և խփելով 17 գոլ։ Ազգային հավաքականի կազմում նրա դեբյուտը կայացել է 1949 թվականի մայիսի 8-ին Ավստրիայի հավաքականի դեմ խաղում, որն ավարտվել է 6:1 հաշվով հօգուտ հունգարացիների։ Ցիբորը եղել է հանրահայտ «Ոսկե թիմի» ամդամ, որն անցկացրել է 32 անընդմեջ հանդիպում առանց պարտության։ Հավաքականի կազմում Ցիբորը 1954 թվականին դարձել է օլիմպիական չեմպիոն. եզրափակչում Ցիբորը հեղինակել է Հարավսլավիայի դարպասը խփած երկու գոլերից մեկը։ Հավաքականի կազմում Ցիբորը 1953 թվականին հաղթել է Կենտրոնական Եվրոպայի գավաթի խաղարկությունում։ Մեկ տարի անց դարձել է աշխարհի առաջնության արծաթե մեդալակիր. առաջնության եզրափակչում Ցիբորը խփել է իր հավաքականի երկրորդ գոլը Գերմանիայի դարպասին, իսկ դրանից առաջ գոլ էր խփել և երկու արդյունավետ փոխանցումներ կատարել առաջնության կիսաեզրափակչում՝ Ուրուգվայի հավաքականի դեմ խաղում։
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Մարգարետ Էշթոն
Մարգարեթ Էշթոն (Margaret Ashton, ), անգլիացի սուֆրաժիստ, տեղական քաղաքական գործիչ, պացիֆիստ և բարերար, Մանչեսթերի քաղաքային խորհրդի առաջին կին ղեկավարը։
Գործունեություն
Մարգարետ Էշթոնն առաջին կինն է, որ մասնակցել է Մանչեսթրի քաղաքային խորհրդի ընտրություններին և 1908 թվականին դարձել է Մանչեսթերի առաջին կին քաղաքապետը, երբ ընտրվել է Մանչեսթեր Ուիթինգթոն ընտրատարածքից ։
Որպես Մանչեսթերի հանրային առողջության կոմիտեի անդամ և մայրության ու երեխայի բարեկեցության ենթահանձնաժողովի նախագահ՝ Էշթոնը համայնքի համար հաստատել է մանկական կլինիկաներ և նպաստել նորաթուխ մայրերի և երեխաների համար անվճար կաթի ապահովմանը։ 1914 թվականին դոկտոր Քեթրին Չիշոլմի (1878-1952) հետ հիմնադրել է Մանչեսթերի մանկական հիվանդանոցը (Duchess of York Hospital) :
1914 թվականին՝ Առաջին համաշխարհային պատերազմը սկսվելուն պես եղել է միջազգայնական փոքրամասնության շարքում, որը պառակտվել է NUWSS-ից (Կանանց սուֆրաժիստական միությունների ազգային միություն) և սուֆրաժիստական շարժումից։ Էշթոնը «Սուրբծննդյան բաց նամակ» (Open Christmas Letter) խաղաղության կոչի ստորագրողներից է՝ ուղղված «Գերմանիայի և Ավստրիայի կանանց», որը տպագրվել է 1915 թվականի հունվարին Jus Suffragii ամսագրում ։ Էշթոնը նախաձեռնել է Խաղաղության և ազատության կանանց միջազգային լիգայի Մանչեսթերյան մասնաճյուղը ։
Հիշատակ
1938 թվականին Էշթոնի ընկերներն ու համախոհները ձևավորեցին հիշատակի կոմիտե, որը ֆինանսավորում է երկու նախաձեռնություն՝
1982 թվականին Հարփերհեյի Աղջիկների ավագ դպրոցը վերաբացվել է որպես Մարգարետ Էշթոնի վեցերորդ կարգի քոլեջ։
Մարգարետ Էշթոնը այն 6 կանանցից մեկն է, որի անունը ներառված է Մանչեստրում հասարակական արձանի առաջադրման ցուցակում։ Հանրային քվեարկությամբ ընտրված հաղթողը կհայտարարվի 2019 թվականին ։
Լրացուցիչ գրականություն
Կատեգորիա:Անգլիացի սուֆրաժիստներ Կատեգորիա:Անգլիացի պացիֆիստներ Կատեգորիա:Անգլիացի բարերարներ Կատեգորիա:Անգլիայի քաղաքական գործիչներ Կատեգորիա:Բարերարներ
Ֆրանկլին շրջան (Այովա)
Ֆրանկլին շրջան (Franklin County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.507 կմ² է, բնակչությունը՝ 10.680 մարդ (2010 թվականի տվյալներով)։ Շրջկենտրոնն է Հեմպտոն բնակավայրը։ Կազմավորվել է 1851 թվականին։
Կատեգորիա:Այովայի շրջաններ
Ստորին Պիջ
Ստորին Պիջ (Нижняя Пидж), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 1325 կմ հեռավորության վրա։ Գետի երկարությունը կազմում է 20 կմ։
Շեբաբ
Շեբաբ, գյուղ Արևմտյան Հայաստանում, Վանի վիլայեթի Շեբաբի գավառակում ։ Գտնվում էր Ջուլամերկ ավանից 48 կմ հարավ-արևմուտք, Խաբուր գետի ձախ ափին։ Հանդիսանում էր համանուն գավառակի կենտրոն ։
Ստորին Պիջ
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Շեբաբ
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ստորին Պիջ
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
(4197) Մորֆեուս
(4197) Մորֆեուս (Morpheus), աստերոիդ ապոլոնի ընտանիքում։ Հայտնաբերվել է 1982 թվականի հոկտեմբերի 11-ին Էլեանոր Հելինի և Յուջին Շումեյկերի կողմից Պալոմարում ։
Ռոժիշչե
Ռոժիշչե (Рожище), քաղաք Ուկրաինայի Վոլինի մարզի Ռոժիշչեի շրջանում, շրջկենտրոն։
(4197) Մորֆեուս
Միջին հեռավորությունը Արեգակից կազմում է 2,296497 ա. մ., առավելագույնը մոտենում է 0,5243 ա. մ. հեռավորության վրա և հեռանում 4,0687 ա. մ., իսկ Երկրի ուղեծրին աստերոիդը նվազագույնը մոտենում է 0,0982 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1271,15 երկրային օրվա ընթացքում, իր ուղեծրով շարժվելով միջինում 0,283208 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,57° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Ռոժիշչե
2001 թվականի տվյալներով Ռոժիշչե քաղաքում բնակվում էր մոտ 13 600 մարդ։ Բնակավայրը զբաղեցնում է 10,07 կմ² տարածք։ Բնակչության խտությունը կազմում էր 1350 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի քաղաքներ Կատեգորիա:1377 թվականին հիմնադրված բնակավայրեր
Բյոռլե
Բյոռլե  (Beurlay), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Կոմունայի շրջանը՝ Սենտ։
Համայնքի INSEE կոդ՝ 17045։
Տնտեսություն
2010 թվականի տվյալներով՝ աշխատունակ տարիքի 634 մարդկանցից (15-64 տարեկան) 457-ը տնտեսապես ակտիվ էին, 177-ը՝ ոչ ակտիվ (ակտիվության ցուցանիշը՝ 72,1 %, 1999 թվականին եղել է 68,0 %)։ 457 աշխատունակ բնակիչներից 401-ը աշխատում էին (225 տղամարդ և 176 կին), անաշխատանք էին 56-ը (21 տղամարդ և 35 կին)։ 177 անգործունակ մարդկանցից 41-ը աշակերտներ կամ ուսանողներ էին, 71-ը թոշակառու, 65-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Անտոնի Յուզեֆ Ռոլլե
Անտոնի Յուզեֆ Ռոլլե (կեղծանունը՝ D-r Antoni J., ), լեհ-ուկրաինական հոգեբույժ, գրող, պատմաբան, հայագետ։ Հայրը ֆրանսիացի է, մայրը՝ հայ։
Կենսագրություն
1855 թվականին ավարտել է Կիևի համալսարանի բժշկական ֆակուլտետը։ Եղել է հայ վերաբնակների մեծ բարեկամը։ Բժիշկ լինելով հանդերձ մեծ հետաքրքրություն է ցուցաբերել դեպի Լեհաստանի և Մոլդովայի հայկական գաղթօջախների կյանքը, պատմությունը, մշակույթը։ Քաջածանոթ է եղել առկա գրականությանը, ուսումնասիրել արխիվային փաստաթղթեր և իր գիտելիքներն ու տաղանդը ծառայեցրել Պոդոլիեի քաղաքների ու բնակավայրերի ուսումնասիրության գործին։ Պոդոլիեի վերաբերյալ իր բազմաթիվ պատմագրական և գեղարվեստական ստեղծագործություններում տվել է կարևոր տեղեկություններ հայկական գաղթօջախներ Կամենեց-Պոդոլսկի, Բարի, Ժվանեցի և այլ բնակավայրերի մասին։
Նրա ստեղծագործություններից են «Մոլդովիայի ծայրագավառների պոդոլյան ամրոցները», հ. 1-3, 1880, «Ծայրագավառային քաղաքի ճակատագիրը», «Խաչի ներքո», «Վարդապետը» (լույս է տեսել նաև հայերեն, Բաքու, 1903)։ Համոզիչ կերպով նկարագրել է 18-րդ դարում հայերի դերը Կամենեցի հասարակական-քաղաքական կյանքում։ Ըստ նրա, հայերը գլխավորել են մագիստրատը, ամրոցի պարետությունը, հայեր Յա. Շահինը և Տեր-Գաբրալևիչը ընտրվել են պատգամավորներ, Վարշավայի սեյմում իրենց քաղաքի իրավունքները պաշտպանելու համար։
Մահացել է 1894 թվականին։ Աճյունաքարը դրված է լեհական Մայր տաճարում ։
Ծանոթագրություններ
Կատեգորիա:Լեհ բժիշկներ Կատեգորիա:Կիևի համալսարանի շրջանավարտներ Կատեգորիա:Ռուս պատմաբաններ Կատեգորիա:Լեհ պատմաբաններ Կատեգորիա:Լեհ գրողներ Կատեգորիա:Ուկրաինացի պատմաբաններ Կատեգորիա:Լեհ հայագետներ
Աստերոիդների ցանկ (166901-167000)
|}
Աստերոիդների ցանկ (166801-166900) * Աստերոիդների ցանկ * Աստերոիդների ցանկ (167001-167100)
Լազերային կապ
Լազերային կապ, օպտիկական կապ, օպտիկական տիրույթի էլեկտրամագնիսական տատանումներով իրագործվող կապ։ Ռադիո և հաղորդալարային կապի գոյություն ունեցող համակարգերի համեմատությամբ Լազերային կապը օժտված է երկու հիմնական առավելություններով՝ լուսային տիրույթի հաճախային հարստությամբ (հավասար տեխնիկական հնարավորությունների դեպքում Լազերային կապը թույլ է տալիս տասնյակ հազար անգամ մեծացնել հեռախոսակապի կանալների և հեռուստածրագրերի թիվը) և հաղորդման տարածական նեղ ուղղորդվածությամբ (այս հանգամանքը հնարավորություն է ընձեռում վւոքր հզորություններով հեռավոր կապ իրագործել)։ Բաց գծերով (մթնոլորտային) Լազերային կապի ամենալուրջ թերությունը օդերևութաբանական պայմաններից ունեցած կախումն է. մառախուղը, ձյունը կամ պարզ եղանակի դեպքում օդի շերտերի անկանոն հոսանքները (տուրբուլենտությունը) զգալիորեն նվազեցնում են Լազերային կապի հուսալիությունը։ Այդ հանգամանքը խթանել է փակ կանալներով (լուսատարային) Լազերային կապի հնարավորությունների ուսումնասիրությունը։ Առավել հեռանկարային է ապակե մանրաթելային Լազերային կապ, քանի որ այդպիսի կանալը (բազմաջիղ ճկուն կաբելի տեսքով) զերծ է ինչպես մթնոլորտի, այնպես էլ արտաքին էլեկտրամագնիսական դաշտերի ազդեցությունից։ Մթնոլորտային Լազերային կապի իրագործման փորձերն սկսվել են 1962 թվականին (ԱՄՆ)։ Առաջին փորձնա-շահագործական հեռախոսային (բազմականալ) գծերը գործարկվել են 1967—1968 թվականին, Մոսկվայում և Հայաստանում (Երևան-Բյուրական տեղամասում)։ Դրանցում օգտագործվել է անընդհատ գործողության հեւիում-նեոնային լազեր։
Կատեգորիա:Հեռահաղորդակցություն
Նիժնեե (գյուղ, Դերաժնյայի շրջան)
Նիժնեե (Нижнє), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Նիժնեե գյուղում բնակվում էր 577 մարդ։ Բնակավայրը զբաղեցնում է 1,47 կմ² տարածք։ Բնակչության խտությունը կազմում էր 392,52 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1632 թվականին հիմնադրված բնակավայրեր
Ֆրիմոնտ շրջան (Այովա)
Ֆրիմոնտ շրջան (Fremont County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.323 կմ² է, բնակչությունը՝ 7.441 մարդ (2010 թ. տվյալներով)։ Շրջկենտրոնն է Սիդնեյ բնակավայրը։ Կազմավորվել է 1847 թ.։
Կատեգորիա:Այովայի շրջաններ
Ելիզարովո (գյուղ, Պերեսլավսկի շրջան)
Ելիզարովո (Елизарово), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 336 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1389 թվականին հիմնադրված բնակավայրեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Անդրեյ Միքայելյան
Անդրեյ Լևոնի Միքայելյան (Андрей Леонович Микаэлян, հունիսի 14, 1925, Թիֆլիս, Վրացական ԽՍՀ - հուլիսի 7, 2010, Մոսկվա, Ռուսաստան), Ռուսաստանի հայազգի ականավոր գիտնական, ֆիզիկոս-ինժեներ, ԽՍՀՄ ԳԱ ակադեմիկոս (1990 թ․)։
Հետազոտությունների բնագավառները եղել են ռադիօպտիկան, լազերային ֆիզիկան, հոլոգրաֆիան, օպտիկական հիշողության համակարգերը, նեյրոնային ցանցերը և տեղեկատվական տեխնոլոգիաները։ Հայտնի է Միքայելյանի ոսպնյակ հասկացությունը, նրա գրադիենտային ֆոտոնաբյուրեղական հարթ ոսպնյակի հաշվարկները ։ Բազմակի կիզակետման երևույթի հայտնագործության հեղինակ, 1982, JSC 257,1951 թվականի առաջնությամբ։
Հայրական ընտանիք
Հայրը՝ Լևոն Անդրեյի Տեր-Միքայելյանը (1867-1943 թ.), ավարտել է Սանկտ Պետերբուրգի համալսարանը և Մոսկվայի երկաթուղային տրանսպորտի ինստիտուտը։ 1918 թվականին նա Սիբիրում ղեկավարել է Բայկալ-Ամուր երկաթուղային մայրուղու շինարարությունը, որն ընդհատվում է Ռուսաստանում սկսված քաղաքացիական պատերազմի պատճառով։ XX դարի այդ մասշտաբային շինարարությունը ԽՍՀՄ-ում վերսկսվեց 50 տարի անց և այժմ էլ կոչվում է Բայկալ-Ամուր երկաթուղային մայրուղի (ԲԱՄ)։ Սիբիրից տուն վերադարձի ճանապարհին Լևոն Տեր-Միքայելյանը հանդիպումներ է ունեցել Կոլչակի և Հայկ Բժշկյանցի հետ։ 1918-1920 թթ. եղել է Հայաստանի առաջին հանրապետության տրանսպորտի նախարարը։
Մայրը՝ Եվգենիա Իվանի Տեր-Միքայելյանը (օրիորդ Նաբաթյան, 1887-1964 թ.) ծնվել է Բաքվի մեծահարուստ նավթարդյունաբերողի ընտանիքում։ Հայրենական մեծ պատերազմի տարիներին նրանց Թիֆլիսի տուն են այցելել Կովկասյան հանրապետություններ տեղափոխված (տարհանված) մշակույթի և արվեստի բազմաթիվ հայտնի ՀԽՍՀ գործիչներ։ Նրանց տանը եղել են Այվազովսկու և Բաշինջաղյանի կողմից նվիրած նկարներ։
Եղբայրը՝ Միքայել Տեր-Միքայելյանը (1923-2004 թ.), Հայաստանի ականավոր տեսաբան ֆիզիկոս էր, ՀՀ ԳԱԱ ակադեմիկոս (1982 թ.)։ Հետազոտությունների բնագավառը եղել է բարձր էներգիաների ֆիզիկան, քվանտային էլեկտրոնիկան և լազերային ֆիզիկան։ ՀԽՍՀ պետական և Վիկտոր Համբարձումյանի անվան մրցանակների դափնեկիր, պարգևատրվել է Ժողովուրդների բարեկամության շքանշանով։ 1991 թվականին ֆիզիկայի գծով մրցանակների Նոբելյան հանձնաժողովի կողմից առաջադրվել է 1992 թվականի Նոբելյան մրցանակի թեկնածու։
Գիտական ձեռքբերումներ
1951 թվականին ցույց է տվել, որ անհամասեռ միջավայրերում, որոշակի պայմաններում, էլեկտրամագնիսական ալիքների տարածումն ուղեկցվում է դրանց բազմակի կիզակետման երևույթով, այսինքն՝ էլեկտրամագնիսական դաշտի կառուցվածքը տարածման ընթացքում պարբերաբար վերականգնվում է։ Այս երևույթը դրվել է ուղղորդիչ համակարգերում ազդանշանների հաղորդման նոր սկզբունքի հիմքում, ինչպես նաև օգտագործվել ալիքատարների նոր դասի ստեղծման համար, որոնք լայնորեն կիրառվում են որպես կապի օպտիկական գծեր։ Այդպիսի «ինքնակիզակետող» ալիքատարները՝ «սելֆոկները» (selffocusing - ինքնակիզակետող), ոչ միայն ավելի պարզ ու էժան են կաբելային համակարգերից, այլև թույլ են տալիս հաղորդել զգալիորեն ավելի մեծ ծավալի ինֆորմացիա։ Բազմակի կիզակետման երևույթի հիման վրա ստեղծվել են անտենային տեխնիկայում և օպտիկայում կիրառվող նոր տեսակի ոսպնյակներ, որոնք կրում են հեղինակի անունը՝ Միքայելյանի ոսպնյակ։ Օգտվելով վերոհիշյալ երևույթից՝ պատկերն առանց աղավաղման կարելի է հաղորդել մեկ ճկուն մանրաթելով՝ հնարավորություն, որը լայնորեն կիրառվում է բժշկության մեջ։ Բազմակի կիզակետման երևույթը, որպես գիտական հայտնագործություն, մտցվել է ԽՍՀՄ պետական գրանցման մատյանը (1982, JSC 257,1951 թվականի առաջնությամբ)։
Անդրեյ Միքայելյանը հիմնել է արդի ռադիոէլեկտրոնիկայի նոր ուղղություն, որը կապված է գերբարձր հաճախականությունների տիրույթում ֆեռիտների հետազոտման և օգտագործման հետ։ Կատարել է գիրոտրոպ միջավայրերի էլեկտրադինամիկային, հոլոգրաֆիային վերաբերող հիմնարար հետազոտություններ, մշակել ֆեռիտներում ոչ գծային երևույթների տեսությունը։
Եղբոր՝ Միքայել Տեր-Միքայելյանի հետ կատարած մի շարք աշխատանքներ նվիրված են օպտիկական գեներատորներին և ուժեղացուցիչներին։
Արտաքին հղումներ
Կատեգորիա:Հայ գիտնականներ Կատեգորիա:Հայ ֆիզիկոսներ Կատեգորիա:Հայ ռադիոֆիզիկոսներ Կատեգորիա:ԽՍՀՄ ԳԱ ակադեմիկոսներ Կատեգորիա:Թիֆլիս քաղաքում ծնվածներ Կատեգորիա:Մոսկվա քաղաքում մահացածներ Կատեգորիա:ԽՍՀՄ ԳԱ իսկական անդամներ Կատեգորիա:Տեխնիկական գիտությունների դոկտորներ Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի ԳԱ իսկական անդամներ
Երևանի երկաթուղային կայարանի միջադեպ (1990)
Երևանի երկաթուղային կայարանի միջադեպ, զինված ընդհարում, որը տեղի է ունեցել 1990 թվականի մայիսի 27-ին, Երևանի «Սասունցի Դավիթ» երկաթուղային կայարանում և Երևան-Նուբարաշեն խճուղու հայկական ինքնապաշտպանական ուժերի և խորհրդային զինվորների միջև, զոհվել են 27 ազատամարտիկ և խաղաղ բնակիչներ ։
Պատմություն
Դեպքերը սկսել են Երևանի «Սասունցի Դավիթ» երկաթուղային կայարանի սպասասրահում 1990 թվականի մայիսի 27-ի առավոտյան ժամը 8։30-ին։ Չպարզված պայմաններում սկսվել է փոխհրաձգություն հայ ազատամարտիկների և խորհրդային զինվորականների միջև։ Փոխհրաձգության հետևանքով խորհրդային զինուժի արձակած գնդակներից զոհվել է 6 ազատամարտիկ։ Ավելի ուշ մարտերը շարունակվեցին Երևան-Նուբարաշեն խճուղում, երբ խորհրդային 7-րդ բանակի զրահատեխնիկան մտնում էր Երևան, իսկ հայ ինքնապաշտպանական ուժերը փորձում էին նրանց կանգնեցնել։ Այստեղ սպանվեցին ավելի քան երկու տասնյակ ազատամարտիկ և խաղաղ բնակիչներ ։ Խորհրդային 7-րդ բանակի հրամանատար Միխայիլ Սուրկովի հետ վարած բանակցությունների արդյունքում հաջողվեց համոզել, որ զորքերը ետ քաշվեն։ Չնայած զինված գործողությունները դադարեցնելուն․ խորհրդային բանակը մի քանի օր զրահատեխնիկայով շրջափակել էր Երևանի Ազատության հրապարակը ։
Զոհեր
Զինված ընդհարման հետևանքով զոհվեցին 27 մարդ՝ ազատամարտիկներ, որոնցից վեցը Երևանի «Սասունցի Դավիթ» երկաթուղային կայարանում, և խաղաղ բնակիչներ։
Արտաքին հղումներ
Կատեգորիա:Երևանի պատմություն Կատեգորիա:Հայ ազատագրական շարժում Կատեգորիա:1990 իրադարձություններ
Արգենտինայի դրոշ
Արգենտինայի դրոշը, ուղղանկյուն պաստառ երկու կապույտ և մեկ սպիտակ (մեջտեղում) գույնի հորիզոնական շերտերով, լայնքի և երկայնքի 9։14 հարաբերակցությամբ։ Ընդունվել է 1812 թվականի փետրվարի 27-ին։ Դրոշը ստեղծել է Մանուել Բելգրանոն։
Պետական դրոշների և խորհրդանիշների մեկնաբանման բազմաթիվ տարբերակներ և կարծիքներ գոյություն ունեն։ Համաձայն դրանցից մեկի՝ Դրոշին սպիտակ ամպերով ծածկված կապույտ երկինքն է և ծագող մայիսյան արևը։ Իսկզբանե եղել է  հերիզոնական գիծ, իսկ 1818թ. ավելացել է նաև մայիսյան արևը, որը խորհրդանշում է ինկերի արևի աստծուն:Այն մայիսյան անվանումն է ստացել ի պատիվ 1810թ. Արգենտինայում տեղի ունեցած մայիսյան հեղափոխության։
Կատեգորիա:Արգենտինայի պետական խորհրդանիշեր Կատեգորիա:Ազգային դրոշներ Կատեգորիա:1812 դրոշներ
Նիժնիե Տաշլի
Նիժնիե Տաշլի (Нижние Ташлы, Түбәнге Ташлы), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 571 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Լեսկովշչինա (գյուղ, Ռոմնիի շրջան)
2001 թվականի տվյալներով Լեսկովշչինա գյուղում բնակվում էր 65 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Քեն (տիկնիկ)
Քեն (Ken), ամերիկյան Mattel ընկերության կողմից ստեղծված խաղալիք, Բարբի տիկնիկի ընկերը։ Թողարկվել է 1961 թվականին (Բարբին՝ 1959 թվականին)։ Նրան անվանել են Ռութ Հենդլերի (Mattel-ի համահիմնադիր) որդու անվամբ։ Ամբողջական անունը՝ Քեն Քարսոն։
Նկարագրություն
Առաջին տարբերակում (1961 թվական) Քենը մազերի կարճ ոզնի կտրվածքով էր, իսկ հասակը 12 դյույմ էր (30 սմ) ։ «U.S. News and World Report» ամսագրի նկարագրությամբ՝ բնօրինակ տարբերակում Քենը եղել է «կարմիր շալվարով նիհար բուսաբան» ։
2004 թվականին Քենը դուրս է բերվել տեսականուց, սակայն 2006 թվականին վերադարձվել է՝ պայմանավորված սպառողական պահանջարկով ։
Երբ 1990-ական թվականների վերջին Սեյլեմում հիմնադրվել է խաղալիքների ազգային փառքի սրահը, Բարբի տիկնիկն ընդգրկվել է առաջին խմբաքանակում, իսկ Քենը՝ ոչ։ Տեղեկանալով ներառվածների թվում Քենի և Միսթր Կարտոֆիլե գլխի բացակայության մասին՝ մոտակայքում գտնվող Վիլլամետի համալսարանի ուսանողները բողոքի ակցիա են կազմակերպել՝ հագնելով իրենց սիրելի հերոսների հագուստները։ Սակայն հաջորդ խմբաքանակում, որը հայտարարվել է 1999 թվականի նոյեմբերին, Քենը և Միսթր Կարտոֆիլե գլուխը կրկին չեն ընդգրկվել ։
Ծանոթագրություններ
Կատեգորիա:Տիկնիկներ Կատեգորիա:Կերպարներ այբբենական կարգով
Սահակ Գ Ձորոփորեցի
Սահակ Գ Ձորոփորեցի (հիշատակվում է նաև որպես Ձորոփորցի, Ձորափորեցի, ծննդյան թվականն անհայտ, գ. Արքունաշեն (Գուգարքի Ձորոփոր գավառ) – 703, Խառան]), Ամենայն հայոց կաթողիկոս 677 թվականից առ 703 թ։ Աշակերտել է Թեոդորոս Քռթենավորին։ Նախքան կաթողիկոս ընտրվելը եղել է Ուտիքի Ռոտ Պարսյան գավառի եպիսկոպոս։ Գահակալել է Հայաստանի համար մղվող արաբա-բյուզանդական պատերազմների և արշավանքների ժամանակաշրջանում, որոնց զուգահեռ սրվել էին Հայ և Հույն եկեղեցիների դավանաբանական վեճերը (680 թվականի և 692 թվականի Կ. Պոլսի եկեղեցական ժողովներից հետո)։ Բյուզանդական Հուստինիանոս II կայսրը, արշավելով Հայաստան, Սահակ Գ Ձորոփորեցուն շուրջ 693 թվականին պատանդ է տանում Կ. Պոլիս՝ Հայ եկեղեցուն քաղկեդոնականություն պարտադրելու նպատակով։ Կաթողիկոսին հաջողվում է վերադռնալ հայրենիք միայն Հուստինիանոս II-ի գահընկեցությունից (695 թ) հետո։ Հայաստանի առաջին արաբ ոստիկան Աբդալլահը 702 թվականին ձերբակալել է Սահակ Գ Ձորոփորեցուն և ուղարկել Դամասկոս։ Երբ ապստամբ հայ իշխանները 703 թվականին Վարդանակերտի ճակատամարտում ջարդել են Աբդալլահի ջոկատը, Սահակ Գ Ձորոփորեցին մեկնել է Խառան՝ կանխելու զորավար Մուհամմեդ իբն Օկբայի պատժիչ արշավանքը Հայաստան։ Մահանում է Խառանում, նախքան այդ մի խնդրագիր թողնելով արաբ զորավարին, որը մեղմացնում է նրան (թուղթը զետեղված է Ղևոնդ պատմիչի երկում)։
Սահակ Գ Ձորոփորեցին մի շարք ծիսական կանոնների և ճառերի հեղինակ է։ Դրանցից հիշատակելի է Ծաղկազարդին ձոնված «Ճառ Արմավենյացը»։ Նա նաև հայ ամենահայտնի շարականագիրներից է, խաչին և եկեղեցուն նվիրված շարականների մեծագույն մասի հեղինակը։ Նրան են պատկանում Շողակաթի, Նավակատյաց և Վերացման ութ օրերի, Վարագա Ս. Խաչի և Գյուտ Խաչի կանոնների մեծ մասի շարականները՝ շուրջ 60 երգ, որոնք աչքի են ընկնում գեղարվեստական բարձր արժանիքներով, լեզվի հարստությամբ, ձևի կատարելությամբ և մեղեդիական հղկվածությամբ («Էջմիածինն ի Հօրէ», «Ուրախ լեր, սուրբ եկեղեցի», «Որ նշանաւ ամենայաղթ», «Ի Ս. Խաչն», «Այսօր ուրախացեալ» և այլն)։ Աշակերտել է Թեոդորոս Քռթենավորին։